Kamla Srivastava

Kamla Srivastava (1933ko irailaren 1a – 2024ko otsailaren 4a) indiar folk abeslaria eta Bhatkhande Musika Institutuko musikologia irakasle laguntzailea izan zen.

 Bizitza 
Srivastavak musika herrikoia, arina eta klasikoa interpretatu zuen All India Radio, Doordarshan eta Sri Lanka Radio irrati-kateetan. Poeta ere izan zen eta abestien letrak idatzi zituen awadhieraz, bhojpurieraz eta hindiz.

2010eko urtarrilaren 8an, Geet Vatika liburua argitaratu zuen, eta sariak eta aipamenak jaso zituen Sangeet Natak Akademiatik, Uttar Pradesheko gobernutik, Uttar Pradesh Sansthanetik eta beste hainbat erakundetatik.

2016ko martxoan, Yash Bharati jaso zuen, Uttar Pradesheko gobernuaren sari gorena.

Srivastava 2024ko otsailaren 4an hil zen bihotz- eta arnasketa-gutxiegitasunaren ondorioz, 90 urte zituela. Bere gorpua King George’s Medical Universityri eman zioten ikerketa egiteko, bere nahien arabera.

 Liburuak 

 Geet Vatika (2010)

 Sariak 

 2001: Uttar Pradesheko Sangeet Natak Akademiren Lok Geet Gayan saria
 2008: Sanskar Bharti erakundearen Veerangana saria
 2010: Sanskar Bharti erakundearen Shastriya eta Lok Sangeet sariak
 2013-2014: Madhya Pradesheko ministro nagusiaren Devi Ahilya saria
 2014: Purvaiya Lok Kala Sansthan erakundearen Purvaiya Atithi saria
 2015: Gomti Utsav Samiti erakundearen Gomti Gaurav saria
 2016: Uttar Pradesheko ministro nagusiaren Yash Bharati saria
 2016: Sur Taal Sangam Sanstha erakundearen Sangeet Sindhu saria
 2017: Uttar Pradesheko Rhythm Foundation erakundearen Sirmaur saria
 2017: Rudraksh Welfare Societyren Sashakt Nari saria
 2017: Bharatiya Lekhika Parishad erakundearen Sahitya Sangeet saria
 2018: Uttar Pradesheko ministro nagusiaren Devi Samman saria
 2019: Sanskar Bharti erakundearen Kala Sadhak saria
 2019: Lok Sanskriti Shodh sansthan erakundearen Lok Ratna saria
 2019: Ramaneek Societyren Awadh ki Shaan saria
 2019: Women Honour
 2020: Rang Bharti

 Erreferentziak 

 Kanpo estekak 

Kategoria:Indiako abeslariak
Kategoria:Emakume abeslariak
Kategoria:Folk musikariak
Kategoria:XX. mendeko indiarrak
Kategoria:XXI. mendeko Indiako idazleak
Kategoria:XXI. mendeko emakume idazleak
Kategoria:Indiako poetak
Kategoria:Emakume poetak
Kategoria:Hindizko idazleak
Kategoria:Indiako irakasleak
Kategoria:Emakume musika-irakasleak
Kategoria:Unibertsitateko irakasleak